title: A Tanács 2005/846/KKBP határozata ( 2005. november 29. ) a Kongói Demokratikus Köztársasággal szembeni korlátozó intézkedésekről szóló 2005/440/KKBP közös álláspont végrehajtásáról

text:
               30.11.2005

               HU

               Az Európai Unió Hivatalos Lapja

               L 314/35

      A TANÁCS 2005/846/KKBP HATÁROZATA

   (2005. november 29.)
   a Kongói Demokratikus Köztársasággal szembeni korlátozó intézkedésekről szóló 2005/440/KKBP közös álláspont végrehajtásáról
   AZ EURÓPAI UNIÓ TANÁCSA,
   tekintettel a 2005. június 13-i 2005/440/KKBP tanácsi közös álláspontra (1), és különösen annak 6. cikkére, összefüggésben az Európai Unióról szóló szerződés 23. cikkének (2) bekezdésével,
   mivel:

               (1)

               Az Egyesült Nemzetek Biztonsági Tanácsa 1533 (2004) határozatának értelmében létrehozott bizottság 2005. november 1-jén jóváhagyta a Kongói Demokratikus Köztársaságról szóló 1596 (2005) ENSZ BT-határozat (13) és (15) bekezdésében meghatározott intézkedések hatálya alá tartozó személyek és szervezetek jegyzékét.

               (2)

               A 2005/440/KKBP közös álláspont mellékletét ennek megfelelően kell kiegészíteni,

         A KÖVETKEZŐKÉPPEN HATÁROZOTT:
   1. cikk
   Az e határozat mellékletében meghatározott személyek és szervezetek jegyzékét be kell illeszteni a 2005/440/KKBP közös álláspont mellékletébe.
   2. cikk
   Ez a határozat elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2005. november 29-én.

            a Tanács részéről

            az elnök

         A. JOHNSON

      (1)  HL L 152., 2005.6.15., 22. o.

      MELLÉKLET
      Az 1. cikkben említett személyek és szervezetek jegyzéke

                  1.

                  Vezetéknév, keresztnév: BWAMBALE, Frank Kakolele
                  Egyéb ismert név: Frank Kakorere, Frank Kakorere Bwambale
                  Nem:
                  Cím, funkció:
                  Cím (irányítószám, város, utcanév, házszám, ország):
                  Születési idő:
                  Születési hely (város, ország):
                  Útlevélszám vagy a személyi igazolvány száma (beleértve az útlevelet vagy a személyi igazolványt kiállító országot, valamint a kiállítás idejét és helyét is):
                  Állampolgárság:
                  Egyéb információk: Az RCD-ML egykori vezetője, befolyást gyakorol a politikára, valamint továbbra is ellátja a fegyverkereskedelemért felelős, és ennek következményeként a fegyverekre vonatkozó embargót megsértő, az 1493 (2003) ENSZ BT-határozat (20) bekezdésében említett fegyveres csoportok és milíciák közé tartozó RCD-ML-erők tevékenységei feletti parancsnokságot és ellenőrzést.

                  2.

                  Vezetéknév, keresztnév: KAKWAVU BUKANDE, Jérôme
                  Egyéb ismert név: Jérôme Kakwavu
                  Nem:
                  Cím, funkció:
                  Cím (irányítószám, város, utcanév, házszám, ország):
                  Születési idő:
                  Születési hely (város, ország):
                  Útlevélszám vagy a személyi igazolvány száma (beleértve az útlevelet vagy a személyi igazolványt kiállító országot, valamint a kiállítás idejét és helyét is):
                  Állampolgárság: kongói
                  Egyéb információk: „Commandant Jérôme” néven ismert. Az UCD/FAPC egykori elnöke. Az Uganda és a Kongói Demokratikus Köztársaság közötti illegális határátkelőhelyek az FAPC ellenőrzése alatt állnak, és kulcsfontosságú szállítási útvonalat jelentenek a fegyverek áramlásában. Az FAPC elnökeként befolyást gyakorol a politikára, valamint továbbra is ellátja a fegyverkereskedelemben érintett, és ennek következményeként a fegyverekre vonatkozó embargót megsértő FAPC-erők tevékenységei feletti parancsnokságot és ellenőrzést. Az FARDC-ben 2004 decemberében megkapta a tábornoki rangot.

                  3.

                  Vezetéknév, keresztnév: KATANGA, Germain
                  Egyéb ismert név:
                  Nem:
                  Cím, funkció:
                  Cím (irányítószám, város, utcanév, házszám, ország):
                  Születési idő:
                  Születési hely (város, ország):
                  Útlevélszám vagy a személyi igazolvány száma (beleértve az útlevelet vagy a személyi igazolványt kiállító országot, valamint a kiállítás idejét és helyét is):
                  Állampolgárság: kongói
                  Egyéb információk: 2005 márciusától házi őrizetben van Kinshasában, amiért az FRPI érintett az emberi jogokkal történő visszaélésben. Az FRPI vezetője. 2004 decemberétől az FARDC kinevezett tábornoka. A fegyverekre vonatkozó embargót megsértve érintett a fegyverkereskedelemben.

                  4.

                  Vezetéknév, keresztnév: LUBANGA, Thomas
                  Egyéb ismert név:
                  Nem:
                  Cím, funkció:
                  Cím (irányítószám, város, utcanév, házszám, ország):
                  Születési idő:
                  Születési hely (város, ország): Ituri
                  Útlevélszám vagy a személyi igazolvány száma (beleértve az útlevelet vagy a személyi igazolványt kiállító országot, valamint a kiállítás idejét és helyét is):
                  Állampolgárság: kongói
                  Egyéb információk: 2005 márciusától őrizetben van Kinshasában, amiért az UPC/L érintett az emberi jogokkal történő visszaélésben. A fegyverkereskedelemben érintett, és ennek következményeként a fegyverekre vonatkozó embargót megsértő, az 1493 (2003) ENSZ BT-határozat (20) bekezdésében említett fegyveres csoportok és milíciák közé tartozó UPC/L elnöke.

                  5.

                  Vezetéknév, keresztnév: MANDRO, Khawa Panga
                  Egyéb ismert név: Kawa Panga, Kawa Panga Mandro, Kawa Mandro, Yves Andoul Karim
                  Nem:
                  Cím, funkció:
                  Cím (irányítószám, város, utcanév, házszám, ország):
                  Születési idő: 1973.8.20.
                  Születési hely (város, ország): Bunia
                  Útlevélszám vagy a személyi igazolvány száma (beleértve az útlevelet vagy a személyi igazolványt kiállító országot, valamint a kiállítás idejét és helyét is):
                  Állampolgárság: kongói
                  Egyéb információk: „Chief Kahwa”, „Kawa” néven ismert. A fegyverkereskedelemben érintett, és ennek következményeként a fegyverekre vonatkozó embargót megsértő, az 1493 (2003) ENSZ BT-határozat (20) bekezdésében említett fegyveres csoportok és milíciák közé tartozó PUSIC volt elnöke. 2005 áprilisa óta a buniai börtönben van az ituri békefolyamat szabotálása miatt.

                  6.

                  Vezetéknév, keresztnév: MPANO, Douglas
                  Egyéb ismert név:
                  Nem:
                  Cím, funkció:
                  Cím (irányítószám, város, utcanév, házszám, ország):
                  Születési idő:
                  Születési hely (város, ország):
                  Útlevélszám vagy a személyi igazolvány száma (beleértve az útlevelet vagy a személyi igazolványt kiállító országot, valamint a kiállítás idejét és helyét is):
                  Állampolgárság: kongói
                  Egyéb információk: Gomában él. A Compagnie Aérienne des Grands Lacs és a Great Lakes Business Company vezetője, amely társaságok légi járműveit használták az 1493 (2003) ENSZ BT-határozat (20) bekezdésében említett fegyveres csoportok és milíciák részére történő segítségnyújtáshoz. A légi járatokról és a rakományról szóló adatok eltitkolásáért is felelős, amivel kétségtelenül hozzájárult a fegyverekre vonatkozó embargó megsértéséhez.

                  7.

                  Vezetéknév, keresztnév: MUDACUMURA, Sylvestre
                  Álnév:
                  Nem:
                  Cím, funkció:
                  Cím (irányítószám, város, utcanév, házszám, ország):
                  Születési idő:
                  Születési hely (város, ország):
                  Útlevélszám vagy a személyi igazolvány száma (beleértve az útlevelet vagy a személyi igazolványt kiállító országot, valamint a kiállítás idejét és helyét is):
                  Állampolgárság: ruandai
                  Egyéb információk: „Radja”, „Mupenzi Bernard”, „General Major Mupenzi” néven ismert. Az FDLR helyi parancsnoka, befolyást gyakorol a politikára, valamint továbbra is ellátja a fegyverkereskedelemben érintett, és ennek következményeként a fegyverekre vonatkozó embargót megsértő, az 1493 (2003) ENSZ BT-határozat (20) bekezdésében említett fegyveres csoportok és milíciák közé tartozó FDLR-erők tevékenységei feletti parancsnokságot és ellenőrzést.

                  8.

                  Vezetéknév, keresztnév: MURWANASHY-AKA, Dr Ignace
                  Egyéb ismer név: Ignace
                  Nem:
                  Cím, funkció:
                  Cím (irányítószám, város, utcanév, házszám, ország):
                  Születési idő:
                  Születési hely (város, ország):
                  Útlevélszám vagy a személyi igazolvány száma (beleértve az útlevelet vagy a személyi igazolványt kiállító országot, valamint a kiállítás idejét és helyét is):
                  Állampolgárság: ruandai
                  Egyéb információk: Németországban tartózkodik. Az FDLR elnöke, befolyást gyakorol a politikára, valamint továbbra is ellátja a fegyverkereskedelemben érintett, és ennek következményeként a fegyverekre vonatkozó embargót megsértő, az 1493 (2003) ENSZ BT-határozat (20) bekezdésében említett fegyveres csoportok és milíciák közé tartozó FDLR-erők tevékenységei feletti parancsnokságot és ellenőrzést.

                  9.

                  Vezetéknév, keresztnév: MUTEBUTSI, Jules
                  Egyéb ismert név: Jules Mutebusi, Jules Mutebuzi
                  Nem:
                  Cím, funkció:
                  Cím (irányítószám, város, utcanév, házszám, ország):
                  Születési idő:
                  Születési hely (város, ország): Dél-Kivu
                  Útlevélszám vagy a személyi igazolvány száma (beleértve az útlevelet vagy a személyi igazolványt kiállító országot, valamint a kiállítás idejét és helyét is):
                  Állampolgárság: kongói (Dél-Kivu)
                  Egyéb információk: Jelenleg Ruandában van őrizet alatt. „Colonel Mutebutsi” néven ismert. 2004 áprilisában az FARDC tizedik katonai körzetének körzeti katonai parancsnokhelyettese, fegyelmezhetetlensége miatt elbocsátották, és az egykori RCD-G egyéb rebellis elemeivel együtt a Bukavu városát 2004 májusában erőszakkal bevevő erőkhöz csatlakozott. A fegyverekre vonatkozó embargót megsértve érintett abban, hogy fegyvereket fogadott el az FARDC-n kívüli szervezetektől, valamint hogy gondoskodott az 1493 (2003) ENSZ BT-határozat (20) bekezdésében említett fegyveres csoportok és milíciák ellátásáról.

                  10.

                  Vezetéknév, keresztnév: NGUDJOLO, Matthieu
                  Egyéb ismert név: Cui Ngudjolo
                  Nem:
                  Cím, funkció:
                  Cím (irányítószám, város, utcanév, házszám, ország):
                  Születési idő:
                  Születési hely (város, ország):
                  Útlevélszám vagy a személyi igazolvány száma (beleértve az útlevelet vagy a személyi igazolványt kiállító országot, valamint a kiállítás idejét és helyét is):
                  Állampolgárság:
                  Egyéb információk: „Ezredes” vagy „tábornok”. Az FNI vezérkari főnöke és az FRPI egykori vezérkari főnöke, befolyást gyakorol a politikára, valamint továbbra is ellátja a fegyverkereskedelemért felelős, és ennek következményeként a fegyverekre vonatkozó embargót megsértő, az 1493 (2003) ENSZ BT-határozat (20) bekezdésében említett fegyveres csoportok és milíciák közé tartozó FRPI-erők tevékenységei feletti parancsnokságot és ellenőrzést. 2003 októberében az Egyesült Nemzetek Szervezete kongói demokratikus köztársaságbeli missziója (MONUC) letartóztatta őt Buniában.

                  11.

                  Vezetéknév, keresztnév: NJABU, Floribert Ngabu
                  Egyéb ismert név: Floribert Njabu, Floribert Ndjabu, Floribert Ngabu Ndjabu
                  Nem:
                  Cím, funkció:
                  Cím (irányítószám, város, utcanév, házszám, ország):
                  Születési idő:
                  Születési hely (város, ország):
                  Útlevélszám vagy a személyi igazolvány száma (beleértve az útlevelet vagy a személyi igazolványt kiállító országot, valamint a kiállítás idejét és helyét is):
                  Állampolgárság:
                  Egyéb információk: Letartóztatták, és 2005 márciusától házi őrizetben van Kinshasában, amiért az FNI érintett az emberi jogokkal történő visszaélésben. A fegyverkereskedelemben érintett, és ennek következményeként a fegyverekre vonatkozó embargót megsértő, az 1493 (2003) ENSZ BT-határozat (20) bekezdésében említett fegyveres csoportok és milíciák közé tartozó FNI elnöke.

                  12.

                  Vezetéknév, keresztnév: NKUNDA, Laurent
                  Egyéb ismert név: Laurent Nkunda Bwatare, Laurent Nkundabatware, Laurent Nkunda Mahoro Batware
                  Nem:
                  Cím, funkció:
                  Cím (irányítószám, város, utcanév, házszám, ország):
                  Születési idő: 1967.2.6.
                  Születési hely (város, ország): Észak-Kivu/Rutshuru
                  Útlevélszám vagy a személyi igazolvány száma (beleértve az útlevelet vagy a személyi igazolványt kiállító országot, valamint a kiállítás idejét és helyét is):
                  Állampolgárság: kongói
                  Egyéb információk: Jelenlegi tartózkodási helye ismeretlen. Ruandában és Gomában látták. „General Nkunda” néven ismert. Az RCD-G egykori tábornoka. Az egykori RCD-G egyéb rebellis elemeivel együtt a Bukavu városát 2004 májusában erőszakkal bevevő erőkhöz csatlakozott. A fegyverekre vonatkozó embargót megsértve fegyvereket fogadott el az FARDC-n kívüli szervezetektől.

                  13.

                  Vezetéknév, keresztnév: NYAKUNI, James
                  Egyéb ismert név:
                  Nem:
                  Cím, funkció:
                  Cím (irányítószám, város, utcanév, házszám, ország):
                  Születési idő:
                  Születési hely (város, ország):
                  Útlevélszám vagy a személyi igazolvány száma (beleértve az útlevelet vagy a személyi igazolványt kiállító országot, valamint a kiállítás idejét és helyét is):
                  Állampolgárság: ugandai
                  Egyéb információk: Kereskedelmi partnerség Jerome parancsnokkal, különösen a Kongói Demokratikus Köztársaság és Uganda határán folytatott csempészet formájában, többek között a fegyvereknek és a katonai eszközöknek az ellenőrizetlen tehergépkocsikban történő csempészetével gyanúsítják. A fegyverekre vonatkozó embargó megsértése, és az 1493 (2003) ENSZ BT-határozat (20) bekezdésében említett fegyveres csoportok és milíciák részére történő segítségnyújtás, beleértve a katonai működést lehetővé tevő pénzügyi támogatást is.

                  14.

                  Vezetéknév, keresztnév: OZIA MAZIO, Dieudonné
                  Egyéb ismert név: Ozia Mazio
                  Nem:
                  Cím, funkció:
                  Cím (irányítószám, város, utcanév, házszám, ország):
                  Születési idő: 1949.6.6.
                  Születési hely (város, ország): Ariwara, Kongói Demokratikus Köztársaság
                  Útlevélszám vagy a személyi igazolvány száma (beleértve az útlevelet vagy a személyi igazolványt kiállító országot, valamint a kiállítás idejét és helyét is):
                  Állampolgárság: kongói
                  Egyéb információk: „Omari”, „Mr. Omari” néven ismert. Az FEC elnöke az arui területen. A Jerome parancsnokkal és az FAPC-vel közös pénzügyi manőverek, valamint a Kongói Demokratikus Köztársaság és Uganda határán folytatott csempészet lehetővé teszik Jerome parancsnok és csapatai készletekkel, valamint készpénzzel történő ellátását. A fegyverekre vonatkozó embargó megsértése, beleértve az 1493 (2003) ENSZ BT-határozat (20) bekezdésében említett fegyveres csoportok és milíciák részére történő segítségnyújtást is.

                  15.

                  Vezetéknév, keresztnév: TAGANDA, Bosco
                  Egyéb ismert név: Bosco Ntaganda, Bosco Ntagenda
                  Nem:
                  Cím, funkció:
                  Cím (irányítószám, város, utcanév, házszám, ország):
                  Születési idő:
                  Születési hely (város, ország):
                  Útlevélszám vagy a személyi igazolvány száma (beleértve az útlevelet vagy a személyi igazolványt kiállító országot, valamint a kiállítás idejét és helyét is):
                  Állampolgárság: kongói
                  Egyéb információk: „Terminator”, „Major” néven ismert. Az UPC/L katonai parancsnoka, befolyást gyakorol a politikára, valamint továbbra is ellátja a fegyverkereskedelemben érintett, és ennek következményeként a fegyverekre vonatkozó embargót megsértő, az 1493. (2003) ENSZ BT-határozat (20) bekezdésében említett fegyveres csoportok és milíciák közé tartozó UPC/L tevékenységei feletti parancsnokságot és ellenőrzést. 2004 decemberében az FARDC-ben tábornokká nevezték ki, de visszautasította az előléptetés elfogadását, ezért az FARDC-n kívül maradt.

                  16.

                  Név: TOUS POUR LA PAIX ET LE DEVELOPPMENT (NGO)
                  Röviden: TPD
                  Cím (irányítószám, város, utcanév, házszám, ország): Goma, Észak-Kivu
                  A nyilvántartásba vétel helye (város, ország):
                  A nyilvántartásba vétel ideje:
                  Nyilvántartási szám:
                  Üzleti tevékenység székhelye:
                  Egyéb információk: Az RCD-G részére történő segítségnyújtás révén – különösen ami a tehergépkocsiknak a fegyverek és a csapatok szállítása érdekében történő beszerzését, valamint ami a fegyverek terjesztés céljából történő, a masisi és rutshurui (észak-kivui) lakosság egyes részei felé irányuló, 2005. év elejei szállítását illeti – érintett a fegyverekre vonatkozó embargó megsértésében.


title: A Tanács (EU) 2017/883 határozata (2017. május 11.) az Európai Unió nevében az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatosan képviselendő álláspontról (Költségvetési tétel: 12 02 01)

text:
                  24.5.2017

                  HU

                  Az Európai Unió Hivatalos Lapja

                  L 135/18

            A TANÁCS (EU) 2017/883 HATÁROZATA
      (2017. május 11.)
      az Európai Unió nevében az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatosan képviselendő álláspontról (Költségvetési tétel: 12 02 01)
      AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre és különösen annak 114. cikkére, összefüggésben 218. cikke (9) bekezdésével,
      tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
      tekintettel az Európai Bizottság javaslatára,
      mivel:

                  (1)

                  Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén lépett hatályba.

                  (2)

                  Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás 31. jegyzőkönyvének módosításáról.

                  (3)

                  Az EGT-megállapodás 31. jegyzőkönyve a négy alapszabadságon kívül eső különleges területeken folytatott együttműködésre vonatkozó rendelkezéseket tartalmaz.

                  (4)

                  Helyénvaló folytatni az EGT-megállapodás Szerződő Felei közötti együttműködést az Európai Unió általános költségvetéséből finanszírozott uniós fellépések terén a pénzügyi szolgáltatásokkal kapcsolatban.

                  (5)

                  Ezért módosítani kell az EGT-megállapodás 31. jegyzőkönyvét annak érdekében, hogy a kibővített együttműködés 2017. január 1-jei kezdettel lehetővé váljon.

                  (6)

                  Az Unió által az EGT Vegyes Bizottságban képviselendő álláspontnak a csatolt határozattervezeten kell alapulnia,

            ELFOGADTA EZT A HATÁROZATOT:
      1. cikk
      Az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének javasolt módosításával kapcsolatban az Unió nevében elfogadandó álláspontnak az e határozathoz csatolt EGT vegyes bizottsági határozattervezeten kell alapulnia.
      2. cikk
      Ez a határozat az elfogadásának napján lép hatályba.

         Kelt Brüsszelben, 2017. május 11-én.

               a Tanács részéről

               az elnök

            R. GALDES

         (1)  HL L 305., 1994.11.30., 6. o.

         (2)  HL L 1., 1994.1.3., 3. o.

         TERVEZET
         AZ EGT VEGYES BIZOTTSÁG …/2017 HATÁROZATA
         (…)
         az Európai Gazdasági Térségről szóló megállapodás 31. jegyzőkönyvének (egyes, a négy alapszabadságon kívül eső területeken folytatott együttműködés) módosításáról
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
         mivel:

                     (1)

                     Helyénvaló folytatni az EGT-megállapodás Szerződő Felei közötti együttműködést az Európai Unió általános költségvetéséből finanszírozott uniós fellépések terén a pénzügyi szolgáltatások egységes piacának megvalósításával és fejlesztésével kapcsolatban.

                     (2)

                     Ezért módosítani kell az EGT-megállapodás 31. jegyzőkönyvét annak érdekében, hogy a kibővített együttműködés 2017. január 1-jei kezdettel lehetővé váljon,

               ELFOGADTA EZT A HATÁROZATOT:
         1. cikk
         Az EGT-megállapodás 31. jegyzőkönyve 7. cikkének (11) bekezdésében „a 2016-os pénzügyi év” szavak helyébe „a 2016-os és 2017-es pénzügyi évek” szavak lépnek.
         2. cikk
         Ez a határozat az azt követő napon lép hatályba, amikor az EGT-megállapodás (*1) 103. cikkének (1) bekezdésében előírt utolsó bejelentést megtették.
         Ezt a rendeletet 2017. január 1-jétől kell alkalmazni.
         3. cikk
         Ezt a határozatot ki kell hirdetni az Európai Unió Hivatalos Lapjának az EGT-re vonatkozó részében és EGT-kiegészítésében.

            Kelt Brüsszelben,

                  az EGT Vegyes Bizottság részéről

                  az elnök

                  az EGT Vegyes Bizottság titkárai

            (*1)  [Alkotmányos követelmények fennállását nem jelezték.] [Alkotmányos követelmények fennállását nem jelezték.]


title: 2008/773/EK: A Bizottság határozata ( 2008. október 2. ) az egészségügyi szakemberekkel kapcsolatos kísérleti projektre vonatkozó, 2008. évi közösségi pénzügyi hozzájárulásról

text:
               3.10.2008

               HU

               Az Európai Unió Hivatalos Lapja

               L 264/7

      A BIZOTTSÁG HATÁROZATA

   (2008. október 2.)
   az egészségügyi szakemberekkel kapcsolatos kísérleti projektre vonatkozó, 2008. évi közösségi pénzügyi hozzájárulásról
   (2008/773/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (1) és különösen annak 49. cikke (6) bekezdése a) pontjára, valamint 75. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet (2) végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendeletre és különösen annak 90. cikkére,
   tekintettel a szülésznői oklevelek, bizonyítványok és a képesítés megszerzéséről szóló egyéb tanúsítványok kölcsönös elismeréséről, illetve a letelepedés és szolgáltatásnyújtás szabadságának tényleges gyakorlását elősegítő intézkedésekről szóló, 1980. január 21-i 80/154/EGK tanácsi irányelvre (3),
   tekintettel a szakmai képesítések elismeréséről szóló, 2005. szeptember 7-i 2005/36/EK európai parlamenti és tanácsi irányelvre (4),
   mivel:

               (1)

               Az Európai Unió 2008-as pénzügyi évre vonatkozó általános költségvetése a következő 04 04 11 költségvetési sort tartalmazza: „Kísérleti projekt – Új foglalkoztatási helyzet az egészségügyben: Az egészségügyi dolgozók szakmai képzésének és képesítésének javítását segítő bevált gyakorlatok, valamint e dolgozók javadalmazása”.

               (2)

               A költségvetési rendelet 49. cikke (6) bekezdésének a) pontja úgy rendelkezik, hogy a kísérleti jellegű, valamely intézkedés végrehajthatóságát és hasznosságát vizsgáló kísérleti projektek előirányzatai alap jogi aktus nélkül is végrehajthatók, amennyiben az ezekkel finanszírozandó intézkedések a Közösség vagy az Európai Unió hatáskörébe tartoznak, és a vonatkozó kötelezettségvállalási előirányzatok nem több, mint két egymást követő költségvetési évben szerepeltethetők a költségvetésben.

               (3)

               Az 1605/2002/EK, Euratom rendelet 75. cikkével és a 2342/2002/EK, Euratom rendelet 90. cikkével összhangban a kiadásokra vállalt kötelezettséget finanszírozási határozatnak kell megelőznie, amely meghatározza a költségvetésből fedezett kiadásokkal járó tevékenység lényeges elemeit.

               (4)

               Ez a fellépés támogatni fogja az Európai Bizottság 2008 második félévére tervezett, uniós egészségügyi munkaerőről szóló zöld könyvét,

         A KÖVETKEZŐKÉPPEN HATÁROZOTT:
   Egyetlen cikk
   A mellékletben ismertetett kísérleti projekt jóváhagyása megtörtént és azt az Európai Közösségek 2008. évi költségvetésének 04 04 11 költségvetési sorából kell finanszírozni legfeljebb 1 000 000 EUR erejéig.
   Végrehajtásáért az Egészség- és Fogyasztóügyi Főigazgatóság főigazgatója felelős.

      Kelt Brüsszelben, 2008. október 2-án.

            a Bizottság részéről

         Androulla VASSILIOU

            a Bizottság tagja

      (1)  HL L 248., 2002.9.16., 1. o.

      (2)  HL L 357., 2002.12.31., 1. o.

      (3)  HL L 33., 1980.2.11., 1. o.

      (4)  HL L 255., 2005.9.30., 22. o.

      MELLÉKLET
      Terület: egészségügyi szakemberek.
      Jogalap: az 1605/2002/EK, Euratom rendelet 49. cikke (6) bekezdésének a) pontja, valamint 75. cikke.
      Az alábbi költségvetési sor keretén belül megvalósuló kísérleti projekt: 04 04 11.
      Szakpolitikai célkitűzések: A költségvetési hatóság előirányzatában arra kéri a Bizottságot, hogy olyan kezdeményezéseket finanszírozzon, amelyek elősegítik az egészségügyi szektor új foglalkoztatási helyzetének kezelését, elsősorban a szakmai képesítések, valamint az egészségügyi dolgozók, az egészségügyi asszisztensek és az alacsonyabban képzett ápolók által végzett feladatok vonatkozásában. Ilyen intézkedés lehet:
      az egészségügyi dolgozók képesítésének javítását és a rendelkezésre álló munkaerő növelését célzó intézkedések iránti igény hosszú távú jobb kielégítését megcélzó tényezők és szakpolitikák elemzése,
      az ellátások iránt a demográfiai változások miatt megnövekedett igény problémáját megoldani kívánó bevált gyakorlatok és szakpolitikai tapasztalatok kicserélésének előmozdítása,
      a határok átjárhatóságának az egészségügyi szolgáltatásokra gyakorolt hatásait (az egészségügyi szolgáltatások határokon átnyúló igénybevételének az egészségügyi szolgáltatásokra gyakorolt hatásait) vizsgáló kezdeményezések finanszírozása,
      az e kontextusból következő, különböző szintű javadalmazás hatásainak figyelembe vétele, tanulmányok, szakértőkkel történő találkozók és tájékoztató kampányok. Megoldást kell találni a nemzeti egészségügyi rendszerek ellátási szintjének fenntartására is.
      A projekt feladatai összhangban vannak az uniós egészségügyi munkaerőről szóló tervezett bizottsági zöld könyvvel, amely részletes gondolkodási folyamatot fog elindítani az egészségügyi munkaerő-ellátottság és -tervezés, illetve az egészségügyben dolgozók tagállamon és Unión belüli mobilitásának hatása vonatkozásában.
      Előirányzatok 2008-ra: 04 04 11 költségvetési sor – kísérleti projekt: Új foglalkoztatási helyzet az egészségügyben: Az egészségügyi dolgozók szakmai képzésének és képesítésének javítását segítő bevált gyakorlatok, valamint e dolgozók javadalmazása. 1 000 000 EUR.
      A tervezett egyedi intézkedések száma: 4.
      Az első intézkedés egy legfeljebb 100 000 EUR összegű hozzájárulás lesz a Vállalkozáspolitikai és Ipari Főigazgatóság által az Egészség- és Fogyasztóügyi Főigazgatóság együttműködésével kezdeményezett tanulmányhoz, amelynek címe: „Egészségügyi szolgáltatások, szektorok és termékek Európában – A jelenlegi helyzet, a lehetőségek, a kihívások és a társadalmi-gazdasági hatások vizsgálata”. Ezt az intézkedést nyílt ajánlati felhívás útján kell végrehajtani. A kiválasztási eljárást 2008 szeptemberéig kell véglegesíteni.
      A második intézkedés egy legfeljebb 400 000 EUR-s és 80 %-os közvetlen támogatás lesz a WHO Megfigyelőközpontjának az egészségügyi munkaerő fenntartásával vagy megtartásával foglalkozó szakpolitikákkal kapcsolatos bevált gyakorlatok cseréje témájában szervezett munkaértekezletekhez. A költségvetési rendelet végrehajtására vonatkozó részletes szabályok 168. cikke (1) bekezdésének f) pontja értelmében a fellépés különleges jellemzői és a WHO nagyfokú szakosodása miatt a támogatás ajánlattételi felhívás nélkül ítélhető oda.
      A harmadik intézkedés egy legfeljebb 300 000 EUR-s és 60 %-os közvetlen támogatás lesz az OECD számára, az ápolók munkakörülményeit vizsgáló tanulmányhoz, illetve az ápolói munkaerő hatékonyabb menedzsmentjét előtérbe helyező politikákhoz. A költségvetési rendelet végrehajtására vonatkozó részletes szabályok 168. cikke (1) bekezdésének f) pontja értelmében a fellépés különleges jellemzői és az OECD nagyfokú szakosodása miatt a támogatás ajánlattételi felhívás nélkül ítélhető oda.
      A negyedik intézkedés a Brüsszelben 2008 decemberében megrendezendő munkaértekezlet lesz, amely legfeljebb 200 000 EUR-val támogatható. A munkaértekezletet, amelynek célja egy tájékoztató kampány elindítása, a viták ösztönzése és a bevált gyakorlatok kijelölését célzó hozzájárulás előmozdítása, az uniós egészségügyi munkaerőről szóló zöld könyv nyilvánosságra hozatala után különféle szerződések által finanszírozzák.


title: A Tanács (EU) 2016/1124 határozata (2016. június 24.) a tagállamok által az Eurocontrol állandó bizottságában a központosított szolgáltatásokkal kapcsolatban elfogadandó határozatok tekintetében az Európai Unió nevében képviselendő álláspontról

text:
               12.7.2016

               HU

               Az Európai Unió Hivatalos Lapja

               L 187/13

         A TANÁCS (EU) 2016/1124 HATÁROZATA
   (2016. június 24.)
   a tagállamok által az Eurocontrol állandó bizottságában a központosított szolgáltatásokkal kapcsolatban elfogadandó határozatok tekintetében az Európai Unió nevében képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben a 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               Az (EU) 2015/2394 tanácsi határozat (1) meghatározta az Unió által képviselendő álláspontot a központosított szolgáltatásokkal kapcsolatos határozatra vonatkozóan, amelyet az Eurocontrol állandó bizottsága (a továbbiakban: az állandó bizottság) 2015. december 9-én tervezett meghozni. Az említett határozat célja az volt, hogy az Eurocontrol az új „európai levegő-föld adatkommunikációs szolgáltatások” (EAGDCS) időben történő üzembe helyezéséhez finanszírozási mechanizmusokat, beszerzési megállapodásokat, valamint műszaki előírásokat dolgozhasson ki.

               (2)

               Az (EU) 2015/2394 határozatban meghatározott álláspont az volt, hogy az állandó bizottság központosított szolgáltatásokról szóló határozatának a meghozatalát el kell halasztani, mivel az Uniónak nem állt rendelkezésére elegendő információ egy ilyen, a központosított szolgáltatásokról szóló határozat tartalmi értékeléséhez, és mivel egy ilyen határozat oly módon befolyásolhatta volna az Eurocontrol jövőbeli tevékenységét, amely az Uniónak az említett területen végzett tevékenységére nézve hátrányos lehetett volna.

               (3)

               Az állandó bizottság az (EU) 2015/2394 határozattal megállapított uniós álláspont miatt 2015. december 9-én nem hozott határozatot az EAGDCS-ről, és az Eurocontrol ügynökséget arra kérte, hogy – az érdekelt iparági szereplőkkel szoros együttműködésben – folytassa egy felülvizsgált javaslat kidolgozását, valamint készítsen értékelést az EAGDCS gazdasági költségeiről.

               (4)

               2016. február 9-én az Eurocontrol ügynökség és az érdekelt iparági szereplők az EAGDCS-re és az Eurocontrol ügynökségre vonatkozóan egy felülvizsgált és közösen támogatott javaslatot nyújtottak be, és – már meglévő megvalósíthatósági tanulmányok révén – teljes körű hozzáférést biztosítottak a gazdasági költségek értékeléséhez.

               (5)

               Az Eurocontrol ügynökség 2016. április 6-án azt javasolta az állandó bizottságnak, hogy ezt az EAGDCS-ről szóló javaslat alapján készült határozatot írásbeli eljárás keretében fogadja el.

               (6)

               A határozat tárgyát az EAGDCS kidolgozása képezi. A határozat joghatással bír, mivel uniós jog hatálya alá tartozó területeket szabályoz, és tartalmától függően az említett területekre konkrét hatást gyakorolhat. A határozat hatással lehet a SESAR közös vállalkozás által végzett, adatkapcsolat-szolgáltatásokra irányuló műszaki munkából származó haszonra, továbbá az Európai Repülésbiztonsági Ügynökségnek (EASA) az e területen betöltött szerepéből fakadóan a tanúsítás és felügyelet terén előforduló eltérések kockázatára, és ebből kifolyólag az útvonalhasználati díjakból, illetve az uniós támogatásból befolyó pénzeszközök nem hatékony elköltésének kockázatára, valamint az Unió által a SESAR-projekt keretében végrehajtandó releváns telepítési tevékenységek költséghatékonyságára.

               (7)

               Tekintettel a műszaki megoldások – például egy szemléltető projekt – kidolgozásával várhatóan együtt járó előnyökre, elvben támogatni kell a megfelelő együttműködést ösztönző határozatot. Annak ugyanakkor olyan feltételeket kell tartalmaznia, amelyek a fent említett pontok tekintetében védik az uniós érdekeket.

               (8)

               Helyénvaló meghatározni a tagállamok által az állandó bizottságban a központosított szolgáltatásokkal kapcsolatban elfogadandó határozatok tekintetében az Unió nevében képviselendő álláspontot,

         ELFOGADTA EZT A HATÁROZATOT:
   1. cikk
   A tagállamok által az Eurocontrol állandó bizottságában az Unió nevében képviselendő álláspont a következő:

               az Eurocontrol ügynökség által küldött 2016. április 6-i javaslattal kapcsolatban a képviselendő álláspont az, hogy támogatni kell, hogy az Eurocontrol ügynökség a SESAR-projekt keretében folytassa az együttműködést az Eurocontrol tagállamainak léginavigációs szolgáltatóival és adott esetben légijármű-üzemeltetőivel, beleértve a szükséges irányítási, finanszírozási és beszerzési megállapodásoknak, valamint műszaki előírásoknak a kidolgozását az európai levegő-föld adatkommunikációs szolgáltatások (EAGDCS) időben történő üzembe helyezése céljából. Az említett megállapodások és műszaki megoldások tájékoztatás céljából benyújtásra kerülnek az ideiglenes tanácshoz és az állandó bizottsághoz bármely esetleges beszerzési eljárást megelőzően. Mindennek ugyancsak a műszaki és gyakorlati megvalósíthatósággal kapcsolatos bizonyítékokon és egy átfogó gazdasági hatásvizsgálat kidolgozásán kell alapulnia.

         Az állandó bizottságában elfogadandó határozatnak biztosítania kell, hogy

               —

               a SESAR közös vállalkozás által végzett adatkapcsolat-szolgáltatásokra irányuló műszaki munka eredményeit teljes mértékben figyelembe vegyék,

               —

               a határozat hatálya alá tartozó tevékenységeket – amennyiben az említett határozat érinti az EASA által az EAGDCS-re vonatkozó jövőbeli tanúsítás és felügyelet tekintetében végzett előkészítő munkát – az EASA-val együttműködésben folytassák le,

               —

               alkalmazása ne érintse az EAGDCS üzembe helyezését és működését, valamint a vele kapcsolatos beszerzési megállapodásokat, amelyeknek az Eurocontrol tagállamai által hozandó további határozatok hatálya alá kell tartozniuk,

               —

               a határozat hatálya alá tartozó tevékenységek a léginavigációs szolgáltatókkal kötött megállapodásokon alapuljanak, valamint

               —

               a finanszírozási mechanizmusok, a beszerzési megállapodások, valamint a műszaki előírások ne érintsék az uniós tagállamok léginavigációs szolgáltatóit és légijármű-üzemeltetőit a 29/2009/EK bizottsági rendelet (2) követelményeivel összhangban már egyébként is terhelő beruházási és kapcsolódó költségeket.

         A tagállamok együttesen lépnek fel az Unió érdekében.
   2. cikk
   Ez a határozat az elfogadásának napján lép hatályba.

      Kelt Luxembourgban, 2016. június 24-én.

            a Tanács részéről

            az elnök

         A.G. KOENDERS

      (1)  A Tanács (EU) 2015/2394 határozata (2015. december 8.) az Eurocontrol állandó bizottságában az Eurocontrol szerepeivel és feladataival, valamint a központosított szolgáltatásokkal kapcsolatban elfogadásra kerülő határozatok tekintetében az Európai Unió nevében a tagállamok által képviselendő álláspontról (HL L 332., 2015.12.18., 136. o.).

      (2)  A Bizottság 29/2009/EK rendelete (2009. január 16.) az egységes európai égbolt keretében megvalósuló adatkapcsolat-szolgáltatásokra vonatkozó követelmények megállapításáról (HL L 13., 2009.1.17., 3. o.).